UEFA Liga prvaka 2000/01 - prva grupna faza
UEFA Liga prvaka 2000/01 - prva grupna faza je bilo nogometno takmičenje igrano u sklopu Lige prvaka 2000/01. Takmičenje prve grupne faze Lige prvaka 2000/01. igrano je od 12. septembra do 8. novembra 2000. godine. 32 ekipe bile su podijeljene u osam grupa po četiri ekipe gdje su ekipe u svakoj grupi igrali jedni protiv drugih na domaćem i gostujućem terenu, što znači da je svaka ekipa igrala ukupno šest utakmica u grupnoj fazi takmičenja. Za svaku pobjedu, timovi su dobili tri boda, dok su za neriješen rezultat osvajali po jedan. Na kraju prve grupne faze, proplasirane i drugoplasirane ekipe iz svih grupa plasirale su se u drugu grupnu fazu Lige prvaka. Od 32 ekipe učesnika prve grupne faze Lige prvaka 2000/01. sedam je bilo debitanata: Deportivo La Coruña, Hamburg, Heerenveen, Helsingborg, Leeds United, Lyon i Šahtar Donjeck.